Tea Story ชื่อก็บอกว่าเป็นเรื่องของชา เลยมีชาหลายแบบให้เลือกดื่มกัน .... จะใส่นม ไม่ใส่นม หรือว่าจะเป็นแบบ Smoothie เค้าก็มี (แต่เรายังไม่เคยลองนะ) 

ส่วนตัวทานง่าย ๆ ก็คงเป็นชานมไข่มุก (ลดหวาน 50%) ชาหอมใช้ได้อยู่ กับไข่มุกเม็ดหนึบ ก็เข้ากันได้ดี อร่อยเลย .... ไม่ก็เป็นพวกชาเขียวบ๊วยส้ม+เจลลี่ขาว+ไข่มุกอ่ายอี่ เป็นมุกสีขาว ๆ กับเยลลี่รสส้ม ดูดขึ้นมากินพร้อมๆ กันเลย ได้รสชาหวาน ๆ เค็ม ๆ กับเยลลี่หวาน ๆ แล้วก็มุกกรึบ ๆ 


ถ้าใครชอบแบบสดชื่นเติมโซดา ก็มีพวกพีชโซดา ลิ้นจี่โซดา (อันนี้เมนูโปรดคุณพ่อ) .... ช่วงนี้มีเมนูพิเศษด้วย เป็นน้ำผึ้งมะนาวโซดา บ๊วยมะนาวโซดา ก็อร่อยดีนะ 


ถ้าใครไม่ได้ผ่านมาแถวนี้ ลองแวะสาขาอื่นก็ได้นะ เท่าที่รู้ก็มีที่ Central พระราม 9 อีก 
สะดวกตรงไหน ลองตรงนั้นแหล่ะค่ะ 

